《和周廷瑞别驾末首反其意以为戏耳三首 其一》
明代·苏葵

处处江山处处楼，此心原自纵天游。碧桃红杏任争晓，翠竹苍松不管秋。

大隐我从周柱史，富民君亦汉通侯。人间痴绝知多少，莫讶区区顾虎头。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。